Folketing
2003-05-21

Til fru Anne Baastrup: Jamen vi kunne jo diskutere her i timevis, hvordan et forløb var. Der er aldrig afgivet nogen beretning som den, som fru Anne Baastrup siger. Der var tale om to linjer, hvortil der var en bunke spørgsmål, der ikke var besvaret. Bl.a. vi og andre partier har stillet en bunke spørgsmål i Retsudvalget, og først da de svar var i hus, mente vi, at det ville være rimeligt og sagligt at afgive den beretning. Den beretning er så til gengæld blevet så fyldig og fremadrettet, som man kunne ønske sig, og det har vi også set på med utrolig stor velvilje. For hvis man skal bruge en beretning til noget, så er det jo vigtigt, at den er fremadrettet. Jeg har tidligere nævnt flere af de punkter, som vi har været inde på under debatten, dem behøver jeg vist ikke at nævne igen. Jeg ved godt, at Enhedslisten, SF, Det Radikale Venstre og Socialdemokraterne ikke er interesseret i at kigge fremad.